Gran èxit de participació en la Diada Solidària d'Alaquàs
02/04/2007 14:32:00

# Gran èxit de participació en la Diada Solidària d'Alaquàs

*   02/04/2007 14:32:00
*   [Imprimir](#)
*   Compartir
*    https://www.alaquas.org/documento.asp?id\_do=10064

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10064%2F0&title=Ajuntament%20d%27Alaqu%C3%A0s.%20Premsa.Gran%20%C3%A8xit%20de%20participaci%C3%B3%20en%20la%20Diada%20Solid%C3%A0ria%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10064/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10064/10064_Form_4.jpg)](https://www.alaquas.org/ficheros/documentos/2007/2/10064/10064_Form_10.jpg "<a href='https://www.alaquas.org/ficheros/documentos/2007/2/10064/10064_Form_10.jpg' target=_blank><i class='fa fa-external-link' aria-hidden='true'></i>.Gran èxit de participació en la Diada Solidària d'Alaquàs</a>")

En la jornada es van recaptar al voltant de 3000 euros que es destinaran a un projecte internacional per a la realització d'un hort als campaments de refugiats sahrauis de Tindouf

L'Ajuntament d'Alaquàs amb la col·laboració de diverses associacions i col·lectius locals de la ciutat van organitzar el passat dissabte 31 de març una jornada solidària sota el nom Diada Solidària amb l'objectiu de recolzar el projecte de cooperació internacional "Centre d'experimentació i formació agrícola Sahrauí en l'Hort 9 de juny" dels Campaments de Refugiats i Refugiades Sahrauis a Tindouf, Algèria, proposat per l'associació Gent Solidària de l'Horta Sud. Aquesta ajuda es suma a les col·laboracions que l'Ajuntament ve realitzant dins de la seua política de cooperació internacional centrada en les zones amb menys recursos.

L'escenari escollit per a la celebració d'aquesta activitat que ha celebrat ja la seua tercera edició, va ser l'Albereda de les Autonomies, just enfront del col·legi Bonavista. Milers de persones van passar pel recinte al llarg del matí per a participar en les diferents activitats organitzades. En total es van recaptar al voltant de 3000 euros.

A les 11 hores del matí, una vegada realitzat el repartiment de dorsals amb una inscripció simbòlica de 2 euros, va començar la Cursa Solidària.

Des de les 11 hores del matí i fins les 14 hores del migdia es va obrir també el rastrell i la cafeteria així com una exposició fotogràfica sobre el projecte amb el qual Alaquàs va a col·laborar amb totes aquestes activitats. Els diversos tallers i opcions recreatives van començar a las 12 hores del matí.  Manualitats, pintura, animació, ball i circuit de bicicletes van ser els més destacats. Per a finalitzar el matí, a partir de les 14 hores hi va haver un festival de paelles.

Per a l'organització de la Diada Solidària l'Ajuntament d'Alaquàs ha comptat amb la participació d'algunes associacions de la ciutat i col·lectius entre les que destaquen: Agrupament Escolta Argila i Pas de Pi, Ames de Casa Tyrius, AMPA Bonavista, AMPA Faustí Barberà, AMPA González Gallarza, AMPA Olivar I, Acció Veïnal, Animacció, l'Associació Cultural l'Oroneta, Associació Cultural Vila d'Alaquàs, l'Associació de Jubilats i Pensionistes d'Alaquàs, l'Associació de Veïns Blasco Ibáñez, la Casa de la Joventut Sauqala, la Confraria de la Santíssima Creu, el Club d'Atletisme i Ciclista d'Alaquàs, els Júniors Shalom, Racó Solidari d'Alaquàs i la Unió Musical d'Alaquàs.

L'elecció del projecte "Centre d'experimentació i formació agrícola Sahrauí en l'Hort 9 de juny", als Campaments de Refugiats Sahrauís a Tindouf, promogut per Gent Solidària de l'Horta Sud ha estat a càrrec de totes les associacions participants.

L'objectiu del projecte és crear una infrastructura dotada de biblioteca, laboratori per l'anàlisi del sòl i de l'aigua, hivernaders, un sistema de regadiu per goteig, sembradores manuals i els aparells necessaris per la realització dels treballs agrícoles. Així es potenciarà el desenvolupament agrícola local i es combatrà la manca d'aliments frescos, ja que quasi tota la dieta del poble sahrauí depén exclusivament de l'ajuda internacional.